stanford-oval/wikipedia huggingface dataset:
Secret Chiefs 3
Diskografia > EP:t

The Legendary Paper Project (Split 7" Promo, 1995), sisältäen myös Mr. Bunglen "Platypus", paketissa Mr. Bunglen Disco Volante LP
The Theatrum of Suprasensory Universes Vol. 1 (Australia Tour 7", 600 kopiota, Amarillo Records 1998)
Zulfikar II/Zulfikar III (Limited 7", 1000 kopiota, Mimicry Records, 1998)
The Electromagnetic Azoth The Left Hand of Nothingness / UR Personnae: Halloween (7", ltd. 1000 kopiota, 2007)
Ishraqiyun Balance of the 19 / The Electromagnetic Azoth UBIK (7", ltd. 1000 kopiota, 2007)
UR Kultur Vultur / Drive (7", ltd. 1000 kopiota, 2007)
UR Circumambulation / Labyrinth of Light (7", ltd. 1000 kopiota, 2007)
Diskografia > Tulevat julkaisut

Book of Souls, Folio One (2013)
Aiheesta muualla

Secret Chiefs 3 - Viralliset sivut
Web of Mimicry - Trey Spruancen levy-yhtiö.
Stian Aarstad

Stian Aarstad oli sinfonista black metalin soittavan Dimmu Borgirin kosketinsoittaja ja pianisti vuosina 1993–1997. Jouduttuaan lähtemään yhtyeestä selvittääkseen asioitaan Norjan armeijakutsuntojen kanssaselvennä hän liittyi black metalia soittavaan Enthral-yhtyeeseen ennen sen ensimmäistä täyspitkää, mutta erosi yhtyeestä kolmannen albumin tuotantoaikoihin. Hän työskentelee nykyäänmilloin? ääniteknikkona.
Sinikka Mokkila

| Sinikka Mokkila> Henkilötiedot |
| --- | --- |
Syntynyt: 7. heinäkuuta 1954 (ikä 70) Vesanto, Suomi
Ammatti:  näyttelijä
Näyttelijä
Merkittävät roolit:  Saara Kievari (Pirunpelto)
Aiheesta muualla
IMDb 
Elonet
Svensk Filmdatabas
Maija Sinikka Mokkila (s. 7. heinäkuuta 1954 Vesanto) on suomalainen näyttelijä. Hänet tunnetaan etenkin televisiosarjasta Pirunpelto, jossa hän näytteli Saara Kievaria. Hän on näytellyt myös elokuvissa Kivinen lintu (1999), Kiltin yön lahjat (2004), Hiljaisuus (2011) ja Tähtitaivas talon yllä (2012).
Aiheesta muualla

Sinikka Mokkila Internet Movie Databasessa. (englanniksi)
Sinikka Mokkila Elonetissä.
Sirkkis

Sirkkis oli Entomophagy Solutions Oy:n valmistama proteiinipitoinen valmiste. Tuotteesta löytyi runsaasti proteiinia, rautaa, ravintokuitua sekä B12-vitamiinia.  Kotisirkat sisältävät kaikkia ihmiselle tarpeellisia aminohappoja. Sirkkis oli myös lisäaineeton. Tuotetta myytiin 250 g:n pakkauksissa. Sirkkis sisälsi vettä, rypsiöljyä, kaurajauhoa, ohratärkkelystä, herneproteiinia (11 %), soijaproteiini-isolaattia (11 %), jauhetta trooppisista kotisirkoista (4 %) sekä mausteita. Tuotteen sirkat tulivat Kanadasta. Markkinoille Sirkkis saapui syyskuussa 2018.
Stian Hoelgaard

Stian Hoelgaard (s. 25. syyskuuta 1991) on norjalainen maastohiihtäjä, joka on erikoistunut pitkille matkoille.
Hoelgaard on kilpaillut vuodesta 2013 Ski Classics -sarjassa, jossa hän edustaa Team LeasePlania. Kaudella 2015–2016 Hoelgaard saavutti ensimmäiset palkintopallisijansa sijoittuen toiseksi Vaasahiihdossa ja kolmanneksi Marcialongassa. Kaudella 2016–2017 Hoelgaard on sijoittunut kolmanneksi Kiinan Vaasahiihdossa ja Kaiser Maximilian Laufissa.
Hoelgaard ei ole kilpaillut maailmancupissa. Skandinavia Cupissa hän hiihti kolme kilpailua vuonna 2012 ollen parhaimmillaan 63:s. NM-kilpailuissa Hoelgaardin paras tulos on 56. sija 15 kilometrin vapaan kilpailussa Vossissa 2012.
Soilampi (Kangasniemi)

| Soilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°05′52″N, 26°32′38″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskujoki:  Myllypuru Heinälampeen 
Järvinumero:  14.926.1.010
Mittaustietoja
Pinnankorkeus:  126,1 m  
Pituus:  440 m  
Leveys:  60 m  
Rantaviiva:  0,877 km  
Pinta-ala:  1,524 ha  
Saaria:  ei saaria 
 fiSoilampi 
Soilampi  on Etelä-Savossa Kangasniemellä  Synsiön lähellä sijaitseva lampi.
Maantietoa

Lampi on 440 metriä pitkä, 60 metriä leveä, ja sen pinta-ala on 1,5 hehtaaria. Lammella ei ole kartan mukaan saaria.  Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Synsiäjärven valuma-alueeseen (14.926) se kuuluu. Lammen vedenpinnan korkeus on 126,1 metriä mpy.
Soilampi (Mikkeli, Kekkola)

| Soilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°45′47″N, 26°56′21″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Pieni-Montoseen 
Järvinumero:  14.923.1.118
Mittaustietoja
Pinnankorkeus:  109,5 m  
Pituus:  200 m  
Leveys:  140 m  
Rantaviiva:  0,567 km  
Pinta-ala:  1,507 ha  
Saaria:  ei saaria 
 fiSoilampi 
Soilampi tai Soijärvi on Etelä-Savossa Mikkelissä  Kekkolan lähellä sijaitseva lampi.
Maantietoa

Lampi on 200 metriä pitkä, 140 metriä leveä, ja sen pinta-ala on 1,5 hehtaaria. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 109,5 metriä mpy.
Skurup

| Skurup |
| --- | --- |
 Skurupin kansanopisto.
 Skurup
 Koordinaatit: 55°29′N, 13°30′E 
Valtio:   Ruotsi
Lääni:  Skånen lääni
Maakunta:  Skåne
Kunta:  Skurupin kunta
Pinta-ala:  
 – Maa:  4,77 km²
Väkiluku:  7 565
 – Väestötiheys:  1 586,0 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Skurup on samannimisen Skurupin kunnan keskustaajama. Se sijaitsee Skånen läänissä ja Skånen historiallisessa maakunnassa Etelä-Ruotsissa. Vuoden 2010 lopussa taajamassa oli 7 565 asukasta.
Skurup oli 1970-luvun alun kuntauudistukseen asti kauppala.
Väestönkehitys

| Skurupin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 3 328 | 3 328 |
| 1965 | 1965 |    | 3 562 | 3 562 |
| 1970 | 1970 |    | 3 911 | 3 911 |
| 1975 | 1975 |    | 5 070 | 5 070 |
| 1980 | 1980 |    | 5 965 | 5 965 |
| 1990 | 1990 |    | 6 507 | 6 507 |
| 1995 | 1995 |    | 6 654 | 6 654 |
| 2000 | 2000 |    | 6 615 | 6 615 |
| 2005 | 2005 |    | 6 978 | 6 978 |
| 2010 | 2010 |    | 7 565 | 7 565 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Skånen läänin kuntien keskustaajamat
Seurakuntaneuvosto

Seurakuntaneuvosto on seurakuntayhtymään kuuluvan seurakunnan toimielin Suomen evankelis-luterilaisessa kirkossa. Seurakuntaneuvosto johtaa ja edistää osaltaan seurakunnan toimintaa ja hengellistä elämää. Sen tehtäviin kuuluu päättää myös niiden varojen käytöstä, jotka seurakuntayhtymän talousarviossa osoitetaan seurakunnalle. Seurakuntaneuvoston tehtävät määritellään kirkkolain 11. luvun 9 §:ssa.
Seurakuntaneuvoston jäsenet valitaan seurakuntavaaleilla neljän vuoden toimikaudeksi ja puheenjohtajana toimii kirkkoherra. Neuvoston jäsenmäärä määräytyy seurakunnan väkiluvun perusteella. Ehdokkaaksi voi asettua seurakunnan konfirmoitu ja täysi-ikäinen jäsen. Vaaleissa ovat äänivaltaisia kaikki seurakunnan yli 16-vuotiaat jäsenet.
Speed Kills – The Very Best in Speed Metal

| Speed Kills – The Very Best in Speed Metal  |
| --- | --- | --- |

Kokoelmalevyn tiedot
 Julkaistu: 1985
 Formaatti: LP
 Tyylilaji: Heavy metal
 Kesto: 52.45
 Levy-yhtiö: Music for Nations (MFN 54)
Speed Kills – muut julkaisut
|   | Speed Kills – The Very Best in Speed Metal 1985 | Speed Kills II – The Mayhem Continues... 1986 |
Speed Kills – The Very Best in Speed Metal on vuonna 1985 julkaistu speed- ja thrash metal -kokoelma-albumi.
Se on ensimmäinen brittiläisen Music for Nations -levymerkin kaikkiaan kuudesta vuosina 1985–1992 julkaisemasta Speed Kills -albumista. Lisäksi yhdysvaltalainen Heavy Artillery Records julkaisi vielä vuonna 2007 seitsemännen samannimisen kokoelma-albumin. Vuoden 2007 kokoelmalla ei kuitenkaan ole mitään yhteyttä 2004 toimintansa lopettaneen Music for Nations -yhtiön kanssa.
Ensimmäinen Speed Kills -albumi sisältää kaikkiaan 12 kappaletta lähinnä pohjoisamerikkalaisilta yhtyeiltä. Mukana on tyylilajin luoneita artisteja, kuten Metallica, Megadeth ja Slayer, jotka myöhempinä vuosina nousivat genren suurimmiksi nimiksi.
Albumilla on kappaleita myös muilta merkittäviltä alan pioneereilta. Mukana ovat muun muassa sveitsiläinen Celtic Frost, kanadalainen Voivod, yhdysvaltalainen Exodus ja black metalin kehittänyt englantilainen Venom. Levyllä esiintyvistä artisteista ainoastaan italialainen Bulldozer jäi myöhemmin lähes kokonaan tuntemattomaksi.
Levyllä kuultava Venomin ”Black Metal” on uudelleen levytetty versio yhtyeen albumilla Black Metal vuonna 1982 julkaistusta kappaleesta. Sitä ei tiettävästi ole julkaistu missään muualla. Myös Slayerin ”Evil Has No Boundaries” oli ennen julkaisematon liveversio.
Kappaleet

Metal Merchants – 4.22 (Hallows Eve)
A Lesson in Violence – 3.52 (Exodus)
Bestial Invasion – 4.25 (Destruction)
Insurrection of the Living Damned – 5.26 (Bulldozer)
Fight Fire with Fire – 4.44 (Metallica)
Evil Has No Boundaries – 3.10 (Slayer)
Pentagram – 3.32 (Possessed)
Riders From Darkness – 5.37 (Exciter)
Black Metal – 4.38 (Venom)
War and Pain – 4.55 (Voivod)
Rattlehead – 3.39 (Megadeth)
Into the Crypts of Rays – 4.15 (Celtic Frost)
Sollefteå

| Sollefteå |
| --- | --- |
 Sollefteå.
 Sollefteå
 Koordinaatit: 63°10′N, 17°16′E 
Valtio:   Ruotsi
Lääni:  Västernorrlandin lääni
Maakunta:  Ångermanland
Kunta:  Sollefteån kunta
Pinta-ala:  
 – Maa:  9,40 km²
Väkiluku:  8 562
 – Väestötiheys:  910,9 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Sollefteå ja Sollefteå norra vuoden 2015 taajamarajauksen mukaan.
Sollefteå on samannimisen Sollefteån kunnan keskustaajama. Se sijaitsee Västernorrlandin läänissä ja Ångermanlandin historiallisessa maakunnassa Pohjois-Ruotsissa. Vuoden 2010 lopussa taajamassa oli 8 562 asukasta.
Sollefteå oli 1970-luvun alun kuntauudistukseen asti kaupunki.
Väestönkehitys

| Sollefteån taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 7 615 | 7 615 |
| 1965 | 1965 |    | 7 789 | 7 789 |
| 1970 | 1970 |    | 8 414 | 8 414 |
| 1975 | 1975 |    | 8 923 | 8 923 |
| 1980 | 1980 |    | 9 409 | 9 409 |
| 1990 | 1990 |    | 9 379 | 9 379 |
| 1995 | 1995 |    | 9 283 | 9 283 |
| 2000 | 2000 |    | 8 712 | 8 712 |
| 2005 | 2005 |    | 8 530 | 8 530 |
| 2010 | 2010 |    | 8 562 | 8 562 |
Lähde: Statistiska centralbyrån (SCB).
Aiheesta muualla

Kuvia tai muita tiedostoja aiheesta Sollefteå Wikimedia Commonsissa
Västernorrlandin läänin kuntien keskustaajamat
Skarhultin linna

Skarhultin linna on rakennus, joka sijaitsee Eslövin kunnassa Ruotsissa.
Linna rakennettiin mahdollisten vihollisten vuoksi. Vielä nykyisinkin muureissa näkyy jälkiä ampumakäytävistä ja tykkien paikoista. Sen ympärillä on ollut vallihauta.
Linna ei ole avoinna yleisölle. Joitakin huoneita ja ympärillä sijaitsevia taloja vuokrataan ihmisille. Kun prinssi Carl Philip opiskeli Ruotsin maatalousyliopistossa, hän majoittui linnassa.
Arkkitehtuuri

Linnan vanhimmat osat sijaitsevat sen eteläosassa, jossa on ollut aikaisemmin kaksikerroksinen talo. Itäosa ja pyöreä kulmatorni rakennettiin vuonna 1562. Renessanssikoristeet ovat luultavasti noin vuoden 1580 tienoilta. Mette Rosenkrantz, joka oli Tanskan rikkaimpia naisia 1500-luvulla, rakennutti isoja osia linnasta. 1820-luvulla linna kaipasi uudelleen kuntoon laittamista ja silloin ikkunoita suurennettiin. Kaarle XIV Juhana teetti linnan ulko-osille perusteellisen restauroinnin vuotta ennen kuolemaansa.
Omistajat

Vanhin varmasti tiedetty omistaja oli tuomari Johannes Nielsen 1350-luvulla ja linna säilyi sukulaisten omistuksessa vuoteen 1624, jolloin Oluf Steensen kuoli. Hänen tyttärensä kautta linna siirtyi tanskalais-skånelaiseen omistukseen, joilta linna myytiin eteenpäin 1661. Uusi omistaja oli kreivi Pontus Fredrik de la Gardie, joka ei kuitenkaan luultavasti koskaan ehtinyt viettämään linnassa pitkiä aikoja kerrallaan. Hänen leskensä kuoleman jälkeen vuonna 1723 linna siirtyi tyttärentyttären pojalle Erik Brahelle, jolta linna siirtyi edelleen tämän pojalle. Linna oli asumattomana melkein sata vuotta ja siellä vierailtiin vain harvoin. Poika Magnus Fredrik Brahen kuoltua perilliset myivät linnan Kaarle XIV Juhanalle, jonka jälkeen linna myytiin vapaaherra Carl Johan Gustaf Adolf Julius von Schwerinlle. Von Schwerinin aikana linnasta tuli pitkästä aikaa pysyvästi asuttu tila ja restaurointitöitä jatkettiin. Nykyisin linnan omistaa Carl Johan von Schwerin, joka asuu siellä perheineen.
Aiheesta muualla

Wikimedia Commonsissa on kuvia tai muita tiedostoja aiheesta .
Linnan kotisivut (ruotsiksi)
Esittely Eslövin kunnan sivuilla (Arkistoitu – Internet Archive) (ruotsiksi)
Skånskan.se: Skarhults slott behöver miljonlyft (Arkistoitu – Internet Archive) (ruotsiksi)
Sompanen

Sompanen voi tarkoittaa ainakin seuraavia:
Sompanen, lampi Jyväskylässä
Sompanen, järvi Kouvolassa
sompanen (Enerthenema papillatum), sienilaji
Vähä-Sompanen, umpeen kasvanut lampi Kouvolassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sompanen”, voi hakea sivunnimihaulla, laajalla sivunnimihaulla tai tekstihaulla.
Seveneves

| Seveneves |
| --- | --- |

Alkuperäisteos
Kirjailija:  Neal Stephenson
Kieli:  englanti
Genre:  tieteiskirjallisuus
Kustantaja:  William Morrow / HarperCollins
Sivumäärä:  867
ISBN:  978-0-06-219037-6
Löydä lisää kirjojaKirjallisuuden teemasivulta
Seveneves on Neal Stephensonin tieteisromaani ihmiskunnan selviytymisestä joukkosukupuuton aiheuttavasta tapahtumasta. Teos alkaa Kuun äkkinäisellä murtumisella useihin osiin, jota seuraa ihmiskunnan taistelu selviytyä lajina.
Kirja on voittanut Prometheus- ja Kurd Laßwitz -palkinnon. Kirja oli myös ehdolla Hugo- ja Locus-palkinnoille.
Kirja edustaa kovaa tieteiskirjallisuutta. Kirjassa kuvataan yksityiskohtaisesti alhaisen painovoiman haasteita ja kiertoratamekaniikkaa. Yksityiskohtaiset kuvaukset ja taustatiedot useista eri aiheista loksahtavat paikoilleen viimeistään kirjan viimeisessä osassa.
Stephenson kertoo saaneensa idean kirjaan työskennellessään Blue Originilla noin vuonna 2004.
Seurakuntatalo

Särkisalon seurakuntakoti.
Outokummun ortodoksisen kirkon seurakuntasali.
Seurakuntatalo tarkoittaa seurakunnan toimitaloa, joka on rakennettu kirkkorakennuksen läheisyyteen. Seurakuntatalossa on tavallisesti seurakuntasali ja kerhotiloja sekä keittiö, joskus myös kirkkoherranvirasto, diakoniatyön vastaanotto tai muita toimistotiloja. Mikäli samassa rakennuksessa on kirkoksi vihitty sakraalitila, käytetään kokonaisuudesta tavallisesti nimitystä seurakuntakeskus. Seurakuntakoti tarkoittaa seurakuntaa pienemmän alueen paikallista toimintakeskusta, jonka läheisyydessä ei välttämättä ole kirkkoa. Joskus nimityksiä käytetään synonyymisesti. Seurakuntakotia pienempi kokoontumistila esimerkiksi muistotilaisuuksiin on seurakuntasali, mikä voi olla osa kirkkorakennusta.
Suomen evankelis-luterilainen kirkko rakennutti runsaasti seurakuntataloja ja -koteja erityisesti 1900-luvun jälkipuoliskolla. Kirkon talouden tiukentumisen myötä rakentaminen on sittemmin vähentynyt, ja tätä nykyä seurakuntakoteja lakkautetaan enemmän kuin rakennetaan. Seurakuntatalot ja -kodit ovat kuitenkin edelleen merkittävässä roolissa erityisesti kirkon laajan lapsi- ja nuorisotyön toimitiloina.
Aiheesta muualla

Ortiz-Nieminen, Oscar: Seurakuntatalorakennukset ja -arkkitehtuuri 1940–1990-luvuilla. Rakennettu hyvinvointi, Museovirasto 2022.
Sthenurinae

| Sthenurinae |
| --- | --- |
 Juovakenguru (Lagostrophus fasciatus) on alaheimon ainut elossa oleva laji
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Harvaetuhampaiset Diprotodontia
Alalahko::  Macropodiformes
Heimo::  Kengurut Macropodidae
Alaheimo::  Sthenurinae  Glauert, 1926
Katso myös
   Sthenurinae Wikispeciesissä  
Infobox OKNimi-testi OK: 
Sthenurinae on kenguruiden (Macropodidae) heimoon kuuluva alaheimo. Ainoastaan yksi alaheimon lajeista on nykyisin elossa; muut lajit elivät pleistoseenikaudella.
Suvut

†Hadronomas
†Eosthenurus
†Sthenurus
†Procoptodon
†Nambaroo
†Wururoo
†Ganawamaya
†Balbaroo
†Silvaroo
†Simosthenurus
Lagostrophus
Stian Heimlund Skjæveland

| Stian Heimlund Skjæveland |
| --- | --- |

Henkilötiedot
Syntynyt: 19. marraskuuta 1973 (ikä 50) Stavanger, Norja
Ammatti:  taidemaalari, kuvanveistäjä
Taiteilija
Aktiivisena:  1995–
Aiheesta muualla
www.sheim.com
Stian Heimlund Skjæveland (s. 19. marraskuuta 1973 Stavanger) on norjalainen taidemaalari ja kuvanveistäjä. Hän on kotoisin Jørpelandista, jossa hänellä on oma galleria. Skjævelandin maalaukset hakevat innoitusta barokista ja romantiikasta. Vuonna 2016 valmistui Strandiin hänen teoksensa "Solspeilet", joka koostuu terävästä pyramidista ja sitä ympäröivistä bautakivistä. Se muistuttaa Stonehengeä.
Skjæveland ja hänen maalauksensa Strandin kunnanvaltuuston salissa.
Aiheesta muualla

Kuvia tai muita tiedostoja aiheesta Stian Heimlund Skjæveland Wikimedia Commonsissa
Spotswood

| Spotswood – elämää tohvelitehtaassa> Spotswood |
| --- | --- |

Ohjaaja:  Mark Joffe
Käsikirjoittaja:  Max Dann Andrew Knight
Säveltäjä:  Ricky Fataar
Kuvaaja:  Ellery Ryan
Pääosat:  Anthony Hopkins Alwyn Kurts Ben Mendelsohn Carey
Valmistustiedot
Valmistusmaa:  Australia
Tuotantoyhtiö:   Australian Film Commission  Australian Film Finance Corporation  Film Victoria  Meridian Films  Smiley Productions 
Levittäjä:  Miramax
Kesto:  95 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Spotswood – elämää tohvelitehtaassa (Spotswood / The Efficiency Expert) on Mark Joffen ohjaama australialainen komediaelokuva vuodelta 1992. 1960-luvun puoleenväliin sijoittuvassa hiljaisessa tarinassa työntutkija (Anthony Hopkins) palkataan tehostamaan Melbournen liepeillä sijaitsevan tohvelitehtaan kovin leppoisaa työtahtia, mutta lopulta työn tilannut yrittäjäkään ei halua minkään muuttuvan. Elokuvan sivuosissa nähdään muun muassa Toni Collette esikoisroolissaan ja Russell Crowe yhdessä ensimmäisistä elokuvarooleistaan.
Vastaanotto

Filmnet esitti elokuvan Suomessa vuonna 1994 ja Yle TV1 vuonna 1996. Helsingin Sanomien tv-sivulla Mikael Fränti kehui elokuvaa brittiläisen Ealing-komediaperinteen onnistuneeksi elvytykseksi, jossa Hopkins ja australialaiset näyttelijät ovat löytäneet hyvän yhteisymmärryksen ja tv-ohjaajana aloittanut Joffe saanut sävyjä ajan ja paikan kuvaamiseen. Saman lehden Pertti Avola luonnehti Spotswoodia virkistävän epäsovinnaiseksi komediaksi ja kirjoitti Anthony Hopkinsin  verryttelevän siinä vaativampien roolien välissä, mutta luovan silti pienin elein täysipainoisen ihmiskuvan yrityskonsultista.
Seven West Media

Seven West Media Limited on australialainen mediayhtiö, joka on keskittynyt lähetys- ja julkaisutoimintaan. Yhtiö muodostettiin, kun West Australian Newspapers Holdings Limited osti Seven Media Groupin. Se omistaa muun muassa Seven Network -televisokanavan, The West Australian -sanomalehden, Pacific Magazines -kustannusyhtiön sekä yhdeksän paikallisradioasemaa.
Aiheesta muualla

Yhtiön kotisivut (englanniksi)
Still D.R.E.

| ”Still D> R.E.” Dr. Dre |
| --- | --- | --- |

Singlen tiedot
 Albumilta: 2001
 Äänitetty : 1999
 Julkaistu: 13. lokakuuta 1999
 Tekijä(t): Andre Young, Melvin Bradford, Shawn Carter, Scott Storch
 Tuottaja(t): Dr. Dre, Mel-Man
 Tyylilaji: gangsta rap
 Kesto: 04.34
 Levy-yhtiö: Aftermath Entertainment Interscope
Listasijoitukset
  UK R&B Singles: 1.  Billboard Hot 100: 93.
Dr. Dren muut singlet
| ”Down for My N’s” 1999 | ”Still D.R.E.” 1999 | ”The Next Episode” 2000 |
Still D.R.E. on yhdysvaltalaisen räppärin Dr. Dren kappale, jolla esiintyy toinen yhdysvaltalainen räppäri Snoop Dogg. Kappale julkaistiin 13. lokakuuta 1999 Dr. Dren platinaa myyneen vuoden 1999 studioalbumin 2001 ensimmäisenä singlenä.
”Still D.R.E.” sijoittui Billboard Hot 100 -listan sijalle 93. Single oli menestyneempi Britanniassa, jonka R&B-musiikkilistalla se sijoittui 1. sijalle. Kappale esiintyy vuoden 2001 elokuvassa Training Day, vuoden 2013 videopelissä Grand Theft Auto V ja televisiosarjassa Prison Break.
Still 900

Still 900 on Helsingissä vuonna 1986 pidettyjen puolitonnarien MM-kisoja varten suunniteltu purjevene. Veneen piirsi suomalainen Eivind Still. Niitä valmistettiin Stillin veneveistämöllä Pietarsaaressa vuosina 1985–86 tiettävästi neljä kappaletta. Veneen pituus on 9 m, leveys 3,12 m ja syväys 1,7 m. Purjepinta-ala on 42 neliömetriä. Uppouma on 2 400 kilogrammaa, joskin joihinkin veneisiin on myöhemmin rakennettu painavampi köli. Yksi veneistä on myyty Ruotsiin, muiden kotisatamat ovat Turussa, Helsingissä ja Päijänteellä.
Sovet Ermənistanı

Sovet Ermənistanı (”Neuvosto-Armenia”) oli Armenian pääkaupungissa Jerevanissa ilmestynyt azerinkielinen sanomalehti.
Neuvosto-Armenian ensimmäinen azerinkielinen sanomalehti oli Jerevanissa vuosien 1920–1921 vaihteessa ilmestynyt Kommunist (”Kommunisti”), joka lakkasi armenialaisten otettua kaupungin jälleen haltuunsa. Sitä seurasi vuosina 1921–1922 Rəncbər (”Kyntäjä”) ja vuodesta 1925 lähtien Zəngi (”Hrazdan”). Lehti sai nimen Qızıl şəfəq (”Punainen aamunkoitto”) vuonna 1929, Kommunist vuonna 1937 ja Sovet Ermənistanı vuonna 1939.
Sovet Ermənistanı oli Armenian kommunistisen puolueen keskuskomitean sekä Armenian sosialistisen neuvostotasavallan korkeimman neuvoston ja ministerineuvoston äänenkannattaja. Kolmesti viikossa ilmestyneen lehden levikki oli 20 000 kappaletta vuonna 1984.
Lehti lakkasi vuonna 1989 azerien jouduttua pakenemaan Armeniasta Vuoristo-Karabahin konfliktin aikana.
Seurakuntalainen

| Seurakuntalainen> fi |
| --- | --- |

Kustantaja:  Perussanoma Oy Radio Dei
Julkaisija:  Kristillinen Medialiitto
Perustettu:  2010
Päätoimittaja:  Sari Savela
Kotimaa:  Suomi
Kieli:  suomi
Aiheesta muualla
Kotisivu
Seurakuntalainen on suomalainen kristillinen uutis- ja verkkomedia. Seurakuntalainen.fi-sivusto avautui helmikuussa 2010 ja verkkomediaa kustantavat Radio Dei ja Perussanoma Oy. Verkkomedia rakentaa uutistuotantonsa suomalaisten kristillisten viikko- ja aikakauslehtien uutismateriaalista. Verkkomediaa julkaisevia yhteistyökumppaneita ovat kristilliset mediatalot Aikamedia, IRR-TV, Kustannus Oy Uusi Tie, Medialähetys Sanansaattajat ja Päivä. Seurakuntalainen-sivuston järjestökumppaneita ovat Avainmedia, Fida International, Lähetysyhdistys Kylväjä, Open Doors, Parempi avioliitto ry ja Suomen Pipliaseura. Seurakuntalainen-lehden päätoimittaja on Sari Savela.
Päätoimittajat

2010–2011: Kai Kortelainen
2011–2013: Vuokko Vänskä
2013–2014: Kai Kortelainen
2014–2015: Matti Korhonen
2015: Tommi Hakkari
2015–2016: Petri Vähäsarja
2016: Matti Korhonen
2016–: Sari Savela
Seven Years in Tibet (dokumenttielokuva)

| Seven Years in Tibet |
| --- | --- |

Ohjaaja:  Hans Nieter
Käsikirjoittaja:  Heinrich Harrer (kirja), Walter Ulrich (elokuvakäsikirjoitus)
Perustuu:  Heinrich Harrerin romaaniin Seitsemän vuotta Tiibetissä
Tuottaja:  Walter Ulbrich
Säveltäjä:  Thomas Rajna
Kuvaaja:  Peter Hennessy, Basil Gould, Heinrich Harrer
Leikkaaja:  Michael Orrom
Valmistustiedot
Valmistusmaa:   Britannia
Kesto:  79 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Seven Years in Tibet on brittiläinen dokumenttielokuva vuodesta 1956. Dokumentti perustuu itävaltalaisen vuorikiipeilijän Heinrich Harrerin samannimiseen teokseen vuodelta 1952. Dokumentin ohjasi Hans Nieter ja se osallistui Cannesin elokuvajuhliin vuonna 1956.